Gustav Graveley (1888-1946) was een Platduutse schriever uut de umgeving van Hambörg.

Graveley verbouwde gruunte in de Vierlaanden ten zuudoosten van Hambörg. In 't "Veerlanner Platt" schreef hij een hiele bulte gelegenheidsgedichten en vertellegies, die nooit verzameld bint. Zien wark dreug e ok veur. Wat van zien dichterije en vertellegies wördden in verscheiden jaorgangen van de Bergedorfer Schlosskalender ofedrokt. Ok stund wark van hum in de jaoren dartig in de bladen Quickborn en Plattdütsch Land un Waterkant.

Veur de Reichssender Hamburg was in 1937 Graveley zien heurspöl Seute Erdbeeren, seute Deerns te heuren. Dit stok is naodien verleuren egaone. Ok kwiet is een drei-akter van zien haand, Ol Veerlanner Tüch.

Graveley was lid van de NSDAP en ofdielingsleider van de deur de nationaalsocialisten opezette Landesbauernstand Hamburg. In zien wark bint antisemitische uutspraoken te vienden.

Uut zien wark
Hamburger Veermaster

Ick heff mol en Hamburger Veermaster sehn, to my hooday, to my hooday,
de Masten so scheev as den Schipper sien Been, to my hooday, hooday, ho.
Blow boys blow, for Californio. There is plenty of gold,
so I am told on the banks of Sacramento

Dat Deck weer von Iesen, full Schiet un full Smeer, to my hooday...
Dat weer de Schietgäng ehr schönstes Pläseer, to my hooday, hooday, ho.
Blow boys blow...

Dat Logis weer full Wantzen, de Kombüs wer full Dreck, to my hooday...
De Beschüten de löpen von sülben al weg, to my hooday, hooday, ho.
Blow boys blow...

Dat Soltfleesch weer grön, un de Speck weer full Maden, to my hooday...
Kööm geev dat blots an'n Wiehnachtsobend, to my hooday, hooday, ho.
Blow boys blow...

(Kööm = graonjanever)

Bronnen
Bolko Bullerdiek (red.) (2004), Schrievwark. Plattdeutsche Literatur im Deutschunterricht Hamburger Schulen, Hambörg: Quickborn-Verlag
Bergedorf Blog: Ein „Vierländer Heimatspiel“ und sein Dichter

Drèents artikel
Platduutse schriever
Hambörg